У брэжнеўскія часы ўзмацніўся ўзнагародны дождж, што пачаўся пры Сталіне і працягваўся пры Хрушчове, — ордэны і медалі давалі па разнарадцы, у закаўказскім калгасе імя Берыі наогул налічвалася 40 Герояў Сацыялістычнай Працы, аднак гэта званне па-ранейшаму лічылася асабліва пачэснай ступенню адзнакі, а людзі, якія яе атрымлівалі, мелі рэальныя заслугі. Шмат хто з зорканосных старшынь калгасаў на слыху, а вось простыя працаўнікі заставаліся ў цяні, і цяпер наўрад ці хто помніць іх прозвішчы, тым больш іх лёсы, на самай справе не менш захапляльныя.